Държавен вестник, бр. 59, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  59
3. за районите на действие на гранични по-
лицейски управления и съответните структурни 
звена на АМ – от съответните началници. 
Раздел ІІ
Основни задачи и дейности
Чл. 3. Основни задачи при осъществяване 
на взаимодействието са:
1. противодействие на трафика на хора и 
нелегалната миграция;
2. предотвратяване и разкриване на мит-
нически, валутни и данъчни нарушения и 
престъпления;
3. контрол и наблюдение на физически лица, 
стоки и товари при преминаването им през 
зоната на граничните контролно-пропускателни 
пунктове (ГКПП), граничната зона, територи-
алното море, вътрешните водни пътища и на 
територията на страната;
4. противодействие на незаконен междуна-
роден трафик на движими културни ценности;
5. противодействие на незаконния трафик 
на взривни вещества, огнестрелни, химически, 
биологични или ядрени оръжия или боеприпа-
си, на ядрени материали, ядрени съоръжения 
или други източници на єонизиращи лъчения, 
на токсични и химически вещества и техните 
прекурсори, на биологични агенти и токсини, 
както и на стоки и технологии с двойна употреба;
6. противодействие на трафика на подпра-
вени парични знаци, платежни инструменти и 
официални удостоверителни документи;
7. предотвратяване и разкриване на нелега-
лен трафик на наркотични вещества, техните 
аналози и прекурсори, както и материали и 
съоръжения за производство на наркотици; 
8. противодействие на изпирането на пари 
и финансирането на тероризма;
9. предотвратяване и разкриване на на-
рушения и престъпления на правата върху 
интелектуалната собственост.
Чл. 4. При изпълнение на задачите по чл. 3 
органите на МВР и митническите органи осъ-
ществяват следните съвместни дейности:
1. установяват, наблюдават, контролират и 
пресичат дейността на физически и юридически 
лица, за които има данни, че участват в нару-
шения и престъпления, свързани с митниче-
ското, валутното и данъчното законодателство, 
извършени на територията на страната;
2. извършват проверки в жилищни, сто-
пански и търговски помещения в случаите, 
предвидени в закон;
3. извършват проверки на лица и личните 
им документи, вещи, транспортни средства, 
стоки и свързаната с тях документация;
4. събират и обезпечават доказателства за 
целите на наказателно и административно-
наказателно производство;
5. осъществяват оперативно-издирвателна 
дейност по отношение на лица, за които има 
данни, че осъществяват престъпна дейност;
6. осъществяват контролирани доставки;
7. осъществяват проверки по линия на 
международното сътрудничество, когато това е 
предвидено в международен договор, по който 
Република България е страна.
Раздел ІII
Форми на взаимодействието
Чл. 5. Взаимодействието между органите на 
МВР и митническите органи се реализира чрез:
1. обмен на информация от средствата за 
видеонаблюдение на територията на ГКПП;
2. обмен на информация чрез директен дос-
тъп до автоматизирани информационни системи 
съгласно Инструкция № И-1 от 2016 г. за усло-
вията и реда за обмен на информация между 
органите на Министерството на вътрешните 
работи и Агенция „Митници“ чрез достъп до 
автоматизирани информационни системи (ДВ, 
бр. 32 от 2016 г.);
3. извършване на съвместни проверки;
4. анализ и оценка на риска;
5. провеждане на съвместна оперативно-
издирвателна дейност;
6. определяне на лица за контакт;
7. ползване на инфраструктура и техниче-
ски средства при извършване на съвместните 
проверки;
8. провеждане на съвместно обучение по 
теми, свързани със задачите и дейностите по 
чл. 3 и 4;
9. участие в дейността на съвместни кон-
тактни центрове със съседни държави.
Раздел ІV
Взаимодействие при извършване на съвместни 
проверки
Чл. 6. Проверки могат да бъдат извършвани 
във:
1. зоната на ГКПП, в граничната зона, те-
риториалното море, вътрешните водни пътища 
и на територията на страната;
2. помещения на юридически и физически 
лица в случаите, предвидени в закон.
Чл. 7. (1) В зоната на ГКПП на външна грани-
ца на Европейския съюз съвместните проверки 
на лица и превозни средства се извършват по 
инициатива на органите на Главна дирекция 
„Гранична полиция“ (ГДГП) или митнически-
те органи съобразно компетентността им и в 
рамките на предоставените им правомощия.
(2) Проверката по ал. 1 се инициира с фор-
муляр „Искане за съвместна проверка“ съгласно 
приложение № 1, който съдържа:
1. вид, националност, марка и регистраци-
онен номер на превозното средство;
2. имена и ЕГН на българските граждани и 
имена, дата на раждане и номер на документ 
за пътуване на лицата, които не са български 
граждани;
3. цел на проверката – посочва се конкрет-
ната цел, а именно: укрити лица или стоки, 
или парични средства или др., а при наличие 
на допълнителна информация се посочват ви-
дът, местонахождението и други данни, които 
се конкретизират;